# Põllumajanduse Registrite ja Informatsiooni Amet

# AMETIJUHEND

|  |  |
| --- | --- |
| Ametikoht | Otsetoetuste osakonna kontrollibüroo juhtivspetsialist |
| Teenistuja | **Ülle Laur** |
| **Koht asutuse struktuuris** | Otsetoetuste osakond, kontrollibüroo |
| **Vahetu juht** | Kontrollibüroo juhataja |
| **Alluvad** | Ei ole |
| **Esimene asendaja** | Peaspetsialist (nõuetele vastavuse valdkond) |
| **Teine asendaja** | Peaspetsialist (kontrollibüroo otsetoetuste ja keskkonnatoetuste kontrolli valdkond) |
| **Keda asendab** | Kontrollibüroo juhatajat, kontrollibüroo peaspetsialisti (nõuetele vastavuse valdkonnas) |
| Hindamine | Kohustuslik arengu- ja hindamisvestlus vahetu juhiga vähemalt 1 kord aastas |

### TÖÖ LÜHIKIRJELDUS

Nõuetele vastavuse (edaspidi NV) kontrollisüsteem hõlmab nii otsetoetusi kui ka maaelu arengukavast tulenevaid pindalatoetusi. NV valdkonna juhtivspetsialisti töö eesmärgiks on tagada NV menetlemisel menetlusprogrammi (CCS) arendustööga seotud dokumentide õigeaegne ettevalmistus, CCS arendamise ning testimise koordineerimine koostöös osakonna arendusspetsialisti ning programmi valdajaga ning täita muid büroo juhataja või arendusnõuniku poolt antud ühekordseid ülesandeid. Kontrollibüroo juhtivspetsialist aitab kaasa kvaliteetse ja kasutajasõbraliku menetlusprogrammi loomisele, et tagada menetlus- ja kontrolliprotsessi sujuv kulg ja kvaliteetne informatsioon. Kontrollibüroo juhtivspetsialisti töö hõlmab pidevat suhtlemist ja koostööd NV teiste kontrolliasutuste koordinaatoritega, otsetoetuste osakonna juhtivspetsialistide ning arendusspetsialistidega ning programmide valdajatega. NV valdkonna juhtivspetsialisti ülesanne on menetlusprogrammi arendustöö koordineerimine kontrollibüroo siseselt, lisaks teiste NV kontrolliasutuste ning otsetoetuste osakonna arendusspetsialistide vahel. Töö tulemusena on tagatud õigeaegne lähteülesannete ja kirjelduste olemasolu ning menetlusprogrammide testimine, mis annab võimaluse programmide kasutajatel teha kliendile õigeaegsed toetuse määramise või taotluse rahuldamata jätmise otsused.

Teenistuja juhindub oma töös avaliku teenistuse seadusest, Põllumajanduse Registrite ja Informatsiooni Ameti (edaspidi PRIA) ja osakonna põhimäärusest, PRIA sisekorraeeskirjast, PRIA teenindusstandardist, PRIA teavitamise ja taandamise korrast ning antud ametijuhendist.

### TEENISTUSKOHUSTUSED

|  |  |
| --- | --- |
| **Peamised tööülesanded** | **Töötulemused ja kvaliteet** |
| NV valdkonna arendustöö ja menetlemise planeerimine | * Koostatud on NV menetlemiseks vajalikud protseduurid; * koostatud ja täiendatud on CCS juhendmaterjalid; * arendusspetsialistile on ettevalmistatud ja edastatud vajaminevate IT lahenduste lähteülesanded, pärast arenduse realiseerimist ning enne arenduste töökeskkonda paigaldamist on programm testitud; * on üle vaadatud menetlusprogrammi loendid ja parameetrid; * välja on töötatud NV sanktsioneerimissüsteem; * vajadusel on osaletud koostöös maaeluministeeriumiga ning teiste asutustega NV-d reguleerivate õigusaktide väljatöötamisel või muutmisel; * välja on töötatud NV-ga seotud kontrolliasutuste vaheline andmevahetus; * õppepäevade korraldamine regioonide teenistujatele. |
| Nõuetele vastavuse valdkonda puudutava seadusandluse tundmine ning uuenduste jälgimine | * teenistuja teab kõiki nii Eesti Vabariigi kui Euroopa Liidu ühtset põllumajanduspoliitikat puudutavaid seadusandlikke akte, mille alusel NV reguleeritakse ning orienteerub nende sisus; * teenistuja leiab vajadusel operatiivselt tööks vajalikud seadusandlikud aktid või nende alalõigud; * teenistuja on kursis ettevalmistamisel olevate seaduseelnõudega |
| Nõuetele vastavuse kontrollvalimi(te) koostamine | * Vastavalt juhendile on koostatud kontrollvalim kohapealse kontrolli läbiviimiseks. * Valim on koostatud õigeaegselt ja vastavalt valimi analüüsile |
| Regiooni teenistujate töö kvaliteedikontroll | * Koostöös regiooni peainspektor-koordinaatoritega on regiooni teenistujate töö kvaliteedikontroll läbi viidud õigeaegselt ja vastavalt juhendile. |
| Delegeeritud asutuste töö kvaliteedikontroll | * Koostöös delegeeritud asutuste koordinaatoritega on delegeeritud asutuste teenistujate töö kvaliteedikontroll läbi viidud õigeaegselt ja vastavalt juhendile. |
| Kirjade vormistamine | * Teatised ja kirjavastused on koostatud ja taotlejatele õigeaegselt välja saadetud. |
| Aruannete ja tööplaanide koostamisel osalemine | * Teenistuja teab nõutavate aruannete eesmärke, aruannete esitamise vorme ja tähtaegu; * vastavalt tööplaanidele on korraldatud menetlusprogrammi arendustöö; * tööplaanid ning aruanded on valmis ja esitatud tähtajaks kõikidele adressaatidele. |
| Töökoosolekutel osalemine | * Teenistuja on osa võtnud kõigist toimuvatest töökoosolekutest, kus tema kohalviibimine on kohustuslik. |
| Infovahetus organisatsioonis ja koostöö teiste organisatsioonidaga | * Vajalik info jõuab operatiivselt kõikide osapoolteni; * teenistuja teeb koostööd teiste Eesti   Vabariigi riigiasutustega;   * teenistuja on kinni pidanud konfidentsiaalsuse nõudest ja ei ole väljastanud oma töö käigus saadud informatsiooni asjasse mittepuutuvatele isikutele. |
| Informatsiooni andmine järelevalvet teostavate organisatsioonide esindajatele | * Järelevalvet teostavate organisatsioonide esindajad on saanud neid rahuldava informatsiooni ametniku töö kohta; * järelevalvet teostavate organisatsioonide esindajatele on osutatud igakülgset abi. |
| Lisaülesannete täitmine | * On täidetud vahetu juhi poolt määratud tööalaseid lisaülesanded |

### VASTUTUS

|  |
| --- |
| Teenistuja vastutab:   * käesolevast ametijuhendist, teenindusstandardist, õigusaktidest, sisekorraeeskirjast, PRIA ja osakonna põhimäärusest ning avaliku teenistuse seadusest tulenevate tööülesannete õigeaegse ja kvaliteetse täitmise eest; * oma valdkonda jäävate toetuste protseduuride ja juhendite ning kontrollvalimite õigeaegse ning nõuetekohase koostamise eest; * ametialase informatsiooni kaitsmise ja hoidmise eest; * teenistuja kasutusse antud töövahendite säilimise ja hoidmise eest; * järelevalvet teostavate organisatsioonide esindajatele oma tööd puudutava kvaliteetse informatsiooni andmise eest ning neile oma võimaluste piires abi osutamise eest; * efektiivse ressursikasutuse eest; * enese kvalifikatsiooni hoidmise ja täiendamise eest. |

### ÕIGUSED

|  |
| --- |
| Teenistujal on õigus:   * kasutada oma töös avaliku teenistuse seadusest, õigusaktidest, PRIA põhimäärusest ja sisekorraeeskirjast tulenevaid õigusi; * saada PRIAst oma tööks vajalikku informatsiooni; * teha koostööd teiste osakondade spetsialistidega; * teha ettepanekuid oma pädevusse kuuluvas valdkonnas töö paremaks korraldamiseks; * suhelda PRIA nimel klientidega ja teiste teenistujatega kõigis tema tööülesandeid puudutavates küsimustes; * esitada oma vahetule ülemusele tööalaseid küsimusi ja ettepanekuid; * saada tööalase taseme tõstmiseks vajalikku tööalast koolitust eeldusel, et on olemas vajalikud aja- ja eelarveressursid; * saada teenistuslike ülesannete täitmiseks vajalikke sise- ja välislähetusi. |

# TÖÖ ISELOOM

|  |
| --- |
| Töö on periooditi liikuva iseloomuga, alaline töökoht on Tartus. Töö eeldab aeg-ajalt välitöödel käimisi ning sõite Eesti piires. Tööülesanded sisaldavad töötamist puuginakkusohtlikes tingimustes. Hooajati võib töö intensiivsus ja maht oluliselt suureneda.  Töö nõuab pidevat suhtlemist inimestega, nii telefonitsi kui ka nõupidamistel. Oluline osa on ka paberi- ja arvutitööl, sh aruandluse koostamine, kirjavahetus jm.  Olulised on selge eneseväljendusoskus, täpsus, korrektsus ning tähtaegadest kinnipidamine.  Teenistuja peab pidevalt tegelema enesetäiendamisega, osavõtt PRIA poolt korraldatud koolitustest on kohustuslik. |

##### TÖÖANDJA POOLT TAGATAVAD TÖÖVAHENDID

|  |  |
| --- | --- |
| **Teenistuja töövahenditeks on:** | **Tal on kasutada:** |
| * arvuti * telefon * printer * büroomööbel | * kantseleitarbed * koopiamasin * paberipurustaja * ametiauto |

**KVALIFIKATSIOONINÕUDED**

|  |  |  |
| --- | --- | --- |
|  | Kohustuslikud | **Soovitavad** |
| Haridus, eriala | * Kõrgharidus | * Põllumajanduslik eriala |
| **Teadmised, kogemused** | * Eesti keele väga hea oskus kõnes ja kirjas * Taustteadmised põllumajandusest | * Inglise keele valdamine suhtlustasemel * Vene keele või mõne muu võõrkeele valdamine * Avalikus sektoris töötamise kogemus * Kogemus toetuste administreerimisel * Kogemus töös dokumentidega |
| **Oskused** | * Arvutioskus (MS Office kesktase, Internet) * Hea suhtlemisoskus * Autojuhiload B kat | * Meeskonnatöö oskus * Juhtimisoskus |
| **Omadused** | * Korrektsus ja täpsus * Iseseisvus * Meeskonnatöövalmidus * Hea stressitaluvus | * Õppimisvalmidus * Kiirus * Iseseisvus |

**Ametijuhend kehtib tagasiulatuvalt alates 01.01.2022**

TÖÖANDJA ESINDAJA Nimi: Jaan Kallas

Kuupäev Allkiri (allkirjastatud digitaalselt)

VAHETU JUHT Nimi: Liina Peetsu

Kuupäev Allkiri (allkirjastatud digitaalselt)

Kinnitan, et olen tutvunud ametijuhendiga ja kohustun järgima sellega ettenähtud tingimusi ja nõudeid.

TEENISTUJA Nimi: Ülle Laur

Kuupäev Allkiri (allkirjastatud digitaalselt)